यसरी सन् २००४ मा आएर उनले स्वतन्त्र वेबसाइट खोले, जसको नाम ‘ग्री’ राखियो । जापानी टेलिकम संस्था केडीडीआईसँग सन् २००६ मा ग्रीले सहकार्य गर्ने सहमति गरेपश्चात् यसको विस्तार उच्च भएको हो । हाल ग्रीमा टेलिकमको हिस्सा ७ प्रतिशत छ । दुई संस्थाबीचको सहकार्यले मानिसहरू मोबाइलको होम पेजबाट ग्रीको साइटसम्म पुग्ने अवसर पाए । जसले गर्दा ग्रीको प्रयोगकर्ताहरू बढ्ने क्रमले अझ बढी निरन्तरता पाएको हो ।
